અમદાવાદઃ કેરી ખાવાના શોખીનો માટે માઠા સમાચાર આવી રહ્યા છે. ગ્લોબલ વોર્મિંગની ગંભીર અસર આ વર્ષે કેરીના પાક પર પડવાના કારણે ગરમીમાં આંબા પર મોર મોડો આવ્યો છે અને તેના કારણે કેસર કેરીનો પાક પણ મોડો આવવાની શક્યતાઓ વર્તાઈ રહી છે. સૌરાષ્ટ્રભરમાં કેરીના પાકની સ્થિતી અત્યારે આવી જ છે. મોડા પાકના પગલે કેરીના ભાવો પણ સીઝનભર ઊંચા રહેવાની શક્યતાઓ વર્તાઈ રહી છે. તો અયોગ્ય વાતાવરણના કારણે 40 ટકા જેટલા પાકમાં મોર ફૂટ્યા જ નથી અને એટલા માટે જ કેરીઓ પણ આ વર્ષે ઓછી આવે તેવી શક્યતાઓ વર્તાઈ રહી છે.